மெத்தில்முப்பீனைல்பாசுபோனியம் புரோமைடு

மெத்தில்முப்பீனைல்பாசுபோனியம் புரோமைடு (Methyltriphenylphosphonium bromide)  C19H18BrP என்ற மூலக்கூற்று வாய்ப்பாட்டால் குறிக்கப்படும் ஒரு  கரிம வேதியியல் வேதிச் சேர்மமாகும்.  பாசுபோனியம் நேர்மின் அயனியின் புரோமைடு உப்பு என இச்சேர்மம் கருதப்படுகிறது.  முனைவுற்ற கரிம கரைப்பான்களில் கரையக்கூடிய இவ்வுப்பு  வெள்ளை நிறத்தில் காணப்படுகிறது. 

தயாரிப்பு 
முப்பீனைல் பாசுபீனுடன் மெத்தில் புரோமைடைச் சேர்த்து சூடுபடுத்தினால் மெத்தில்முப்பீனைல்பாசுபோனியம் புரோமைடு உருவாகிறது.:

Ph3P + CH3Br → Ph3PCH3Br 

ஒரு பயனுள்ள முகவரான மெத்திலீன்முப்பீனைல்பாசுபோரேன் தயாரிப்பில் மெத்தில்முப்பீனைல்பாசுபோனியம் புரோமைடு முதன்மையான  முன்னோடிச் சேர்மமாகப் பயன்படுகிறது. மெத்தில்பீனைல்பாசுபோனியத்துடன் ஒரு வலிமையான காரத்தை சேர்த்து வினைபுரியச் செய்தால் இந்த மாற்றம் நிகழ்கிறது. 

Ph3PCH3Br  +  BuLi  →  Ph3PCH2  +  LiBr  +  BuH

மேற்கோள்கள்

பகுப்பு:புரோமைடுகள்
பகுப்பு:கரிமபாசுபரசு சேர்மங்கள்